Фалмут (Јамајка)
Фалмут () је главни град и престоница жупе Трелавни на Јамајци. Налази се на северној обали Јамајке,  источно од Монтего Беја.

Историја 
Основао га је Томас Рајд 1769. године. Фалмут је процветао као центар трговине и лука за четрдесет година у време када је Јамајка била водећи светски произвођач шећера. Град је добио име по Фалмоту, Корнволу у Великој Британији, родном месту Сер Вилијамса Трелавнија, гувернера Јамајке, који је био најзначајнији у њеном оснивању. Град је помно планиран од самог почетка, са широким улицама, адекватним снабдевањем водом и јавним зградама. Чак је имао воду из водовода пре Њујорка.

Крајем 18. и почетком 19. века, Фалмут је била једна од најпрометнијих лука на Јамајци. То је био дом зидара, тесара, кафанских чувара, морепловаца и других. Био је богат град у богатој парохији. У оквиру парохије, скоро стотину плантажа је активно производило шећер и рум за извоз у Британију. Јамајка је овом периоду постала водећи светски произвођач шећера.

Све горе наведено је Фалмут претворило у централно чвориште трговине робљем. Град је био део, данас познате, преко Атлантске "троугласте трговине", тако да се његова економија у великој мери заснивала на ропству. У луци Фалмут свакога дана могло се видети и по 30 великих бродова који су довозили робове из Африке.

Као резултат, почевши од 1840. судбина Фалмута као трговачког центра почела је да опада због еманципације робова у Британској империји. Због овог пада и недостатка подршке за развој, многе зграде остале су недовршене. Улице су биле изпуњене малим кућама, јединствених мрежастих украса и прозора, бројним трговцима и трговачким зградама, а све то датира из периода од 1790. до 1840.

У другој половини 19. века, услед успона Фалмута као трговинског центра, обнављају се недовршене грађевине и настају нове. Заједничке карактеристике ових грађевина, повезују различите стилове изградње у препознатљивом обрасцу ране џорџијанске архитектуре и чини град необичним, препознатљивим местом.

Архитектура 

Фалмут има велики број интересантних историјских грађевина, којима је потребна рестаурација. Организација Баштина обнове Фалмута, непрофитабила организација базирана на САД. је преузела овај посао.

Најзначајније грађевине су:
 Фалмутски суд
 Англиканска црква Св. Петра, која је једна од најстаријих на Јамајци датира из 1795. године.
 Кућа Гринвуд која има највећу колекцију ретких музичких инструмената у држави.
 Зграда поште која се налази у улици Маркет, којој је потребна рестаурација.

Развој инфраструктуре 

Нова 180 милиона долара вредна лука, направљена је да прима најновије и највеће бродове за крстарења. Лука је отворена почетком 2011. године.

Фалмут је био ценатр церемоније отварања Светског купа у крикету 2007. године. Церемонија је одржана на новоизграђеном Гринфилд стадиону, који се налази на само  од центра града.

Туризам 

Једна од најзначајнијих привредних грана Фалмута јесте туризам. У оквиру туристичке понуде град нуди велики број екскурзија, неке од њих су: 

 Плажа Црвена пруга- најближа плажа луци Фалмут прекривена је прелепим белим песком
 Историја Фалмута- 60-о минутна тура кроз град
 Рафтинг на Марта Беи
 Дивњи сафари
 Мистичне планине- одлазак у џунглу
У понуди многих светских агенција које нуде крстарење Карибским морем, лука Фалмут је главно пристаниште на Јамајци. Разлог томе огледа се у разноликој понуди коју овај град нуди, од мирних места за одмор до невероватних авантура.

Референце

Спољашње везе 
https://dmoztools.net/Regional/Caribbean/Jamaica/Localities/Falmouth/  (на језику: енглески)

Јамајка
Кариби
Луке
Википројект географија/Насеља у Јамајци